
 PËR SHPRONËSIMIN, PËR INTERES PUBLIK, TË PRONARIT TË PASURISË SË PALUAJTSHME, PRONË PRIVATE, QË PREKET NGA ZGJERIMI I STADIUMIT, NË BASHKINË E RROGOZHINËS

Në mbështetje të nenit 100 të Kushtetutës, të neneve 5, pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e  Ministrit të Brendshëm, Këshilli i Ministrave
 
VENDOSI:
 
1. Shpronësimin, për interes publik, të pronarit të pasurisë së paluajtshme, pronë private, që preket nga zgjerimi i stadiumit, në bashkinë e Rrogozhinës, sipas tabelës, që i bashkëlidhet  këtij vendimi. 
2. Masa e shpërblimit të pronarit të pasurisë, pronë private, me sipërfaqe 80 (tetëdhjetë) m2, tokë/arë, dhe 40 (dyzet) m2 ndërtesë, që shpronësohet,  është 1 800 000 (një milion e tetëqind mijë) lekë. 
3. Vlera e përgjithshme e shpronësimit të përballohet nga të ardhurat e bashkisë së Rrogozhinës, planifikuar në buxhetin e vitit 2008. 
4. Afati i përfundimit të procedurës së shpronësimit të jetë tre muaj nga data e hyrjes në fuqi të këtij vendimi. 
5. Vlera e shpenzimeve procedurale të përballohet nga bashkia e Rrogozhinës. 
6. Afati i përfundimit të punimeve, në objektin “Zgjerimi i stadiumit” të jetë në përputhje me afatet e parashikuara nga kjo bashki, për realizimin e këtij projekti. 
7. Shpronësimi të bëhet në favor të bashkisë së Rrogozhinës. Regjistrimi i ri i pasurisë, 80 (tetëdhjetë) m2, tokë/arë, dhe 40 (dyzet) m2, ndërtesë, të bëhet brenda 30 ditëve nga data e hyrjes në fuqi të këtij vendimi. 
8. Ngarkohen Ministria e Brendshme dhe bashkia e Rrogozhinës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
   
KRYEMINISTRI
Sali Berisha
 
TË DHËNAT MBI LISTËN EMËRORE TË PERSONAVE DHE PRONAVE QË DO TË SHPRONËSOHEN PËR ZGJERIMIN E STADIUMIT TË RROGOZHINËS, NË BASHKINË RROGOZHINË

truall
	Çmimi në 

	Vlera në
lekë
	Pasuria
nr.
	Zona
kadastrale

	1
	Rifat Toska
	80
	2500
	200.000
	323
	3234

	
	
	
	
	
	
	

	Nr.
	Emër, mbiemër
	Sipërfaqja
në m2
ndërtesë
	Çmimi në 
lekë/m2
	Vlera në
lekë
	Pasuria
nr.
	Zona
kadastrale

	1.
	Rifat Toska
	40
	40.000
	1 600 000
	288
	3234

	
	
	
	
	
	
	

	
	Vlera totale
	
	
	1 800 000
	
	



